b'\n_START_ARTICLE_\nAang\n_START_SECTION_\nKoncept og skabelse\n_START_PARAGRAPH_\nAangs fremtr\xc3\xa6den kommer fra en tegning skabt af Bryan Konietzko. Tegningen var af en typisk midaldrende skaldet mand med en pil p\xc3\xa5 hovedet. Bryan lavede tegningen om til en dreng med en flyvende bison._NEWLINE_Kampstilen Aang bruger i serien er inspireret af en kinesisk kampsport kaldet "Baguazhang". Kampstilen fokuserer p\xc3\xa5 cirkul\xc3\xa6re bev\xc3\xa6gelser. Denne kampstil fremg\xc3\xa5r hos alle luftnomaderne._NEWLINE_Plot_NEWLINE_Serien er delt op i tre s\xc3\xa6soner. Producerne kalder hver s\xc3\xa6son for "bog", og hver bog er opkaldt efter et af de fire elementer. Dog foreg\xc3\xa5r nogle flashbacks f\xc3\xb8r showet begyndte. I et flashback fra episoden The Storm har de \xc3\xa6ldre luftnomader et privat m\xc3\xb8de med Aang, hvor de fort\xc3\xa6ller ham, at han er avataren. Monk Gyatso, Aangs mentor og faderfigur, insisterer p\xc3\xa5, at Aang skal opdrages som en almindelig dreng. I slutningen af episoden finder man ud af, at Gyatso blandede sig s\xc3\xa5 meget, at de \xc3\xa6ldre besluttede sig at sende Aang til Det \xc3\x98stlige Lufttempel. Til sidst stikker Aang af og ender i en storm, hvor han kommer ind i et isbjerg._NEWLINE_Efter 100 \xc3\xa5r i et isbjerg bliver Aang befriet af Katara og hendes bror Sokka. I anden s\xc3\xa6son m\xc3\xb8der Aang og vennerne Toph, en blind jordbetvinger, der skal l\xc3\xa6re Aang jordbetvingning. Til slut i anden s\xc3\xa6son i katakomberne under Ba Sing Se bliver Aang n\xc3\xa6sten dr\xc3\xa6bt af Azula, men overlever ved hj\xc3\xa6lp af Katara._NEWLINE_I tredje s\xc3\xa6son m\xc3\xb8der vennerne en ny fjende, hyret af Prins Zuko til at sl\xc3\xa5 Aang ihjel. Til geng\xc3\xa6ld blev det ogs\xc3\xa5 Zuko, der standsede denne lejemorder igen. Zuko ombestemmer sig og redder dem i sidste \xc3\xb8jeblik og slutter sig s\xc3\xa5 til dem.'